
Parlamentul României   

Camera Deputaţilor 

	COMISIA JURIDICĂ,

DE DISCIPLINĂ ŞI IMUNITĂŢI

              Bucureşti, 13.12.2021
              Nr. 4c-13/1041/2018                                                                                                                                                                                                                                
	
	COMISIA PENTRU  CULTURĂ, ARTE, MIJLOACE DE INFORMARE ÎN MASA
              Nr. 4c-12/226


                                                                              Plx. 677/2018
BIROULPERMANENT 

AL

CAMEREI DEPUTATILOR

Vă înaintăm, alăturat, RAPORTUL COMUN privind propunerea legislativă pentru declararea lui Vasile Lucaciu „Erou al Naţiunii Române”, trimis cu adresa nr. PL-x 677 din 5 noiembrie 2018, sub nr.4c-13/1041 din 6 noiembrie 2018, respectiv sub  nr.4c-12/226.
Propunerea legislativă face parte din categoria legilor ordinare. 

	PREŞEDINTE,
      Laura-Cătălina Vicol-Ciorbă

         

	PPREŞEDINTE,
Bulai Iulian

RAPORT  COMUN   
asupra propunerii legislative pentru declararea lui Vasile Lucaciu „Erou al Naţiunii Române”
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi şi Comisia pentru cultură, arte, mijloace de informare în masă au fost sesizate,  spre dezbatere  în fond, cu  propunerea legislativă pentru declararea lui Vasile Lucaciu „Erou al Naţiunii Române”, înregistrat prin adresa nr. PLx 667/2018 din 5 noiembrie 2018. 

Senatul, în calitate de primă Cameră sesizată, a respins iniţiativa legislativă în şedinţa din 24 octombrie 2018.
Potrivit prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificări şi completări, Camera Deputaţilor este Cameră decizională.
La întocmirea prezentului raport Comisia a avut în vedere avizul favorabil, cu observaţii şi propuneri, al Consiliului Legislativ transmis cu nr. 751/25.07.2018 precum şi avizul favorabil al Comisiei pentru drepturile omului, culte şi problemele minorităţilor naţionale.
Guvernul, prin punctul de vedere transmis susține adoptarea acestei inițiative legislative.
Propunerea legislativă are ca obiect de reglementare declararea lui Vasile Lucaciu (1852 – 1922) ca „Erou al Naţiunii Române”.
În conformitate cu prevederile art.61 şi art.63 din Regulamentul Camerei Deputaţilor, republicat, cele două Comisii au dezbătut iniţiativa legislativă în şedinţe separate. 
Membrii Comisiei pentru cultură, arte, mijloace de informare în masă şi-au desfăşurat lucrările în şedinţa din 2 iulie 2019.  Din numărul total de 15 membri ai Comisiei pentru cultură, arte, mijloace de informare în masă au participat la şedinţă 11 deputaţi.
Membrii Comisiei juridice, de disciplină și imunități au examinat inițiativa legislativă  în şedinţa desfășurată în sistem mixt (fizic/online)  din 13 decembrie 2021.
La dezbateri, membrii Comisiei juridice, de disciplină și imunități au fost prezenți conform listei de prezență. 
În urma examinării inițiativei legislative și a opiniilor exprimate de către membrii celor două Comisii sesizate în fond, s-a hotărât, cu majoritate  de voturi, întocmirea unui raport de adoptare a propunerii legislative pentru  declararea lui Vasile Lucaciu „Erou al Naţiunii Române”, cu amendamentele admise redate în Anexa ce face parte integrantă din prezentul raport comun.

Propunerea legislativă face parte din categoria legilor ordinare.
	PREŞEDINTE,
Laura-Cătălina Vicol-Ciorbă
	PREŞEDINTE,
Bulai Iulian



Anexă
AMENDAMENTE ADMISE

	Nr. crt.
	Text propunere legislativă
	Text propus de Comisie

(autorul amendamentului)
	Motivarea
amendamentelor  propuse

	1.
	Titlul legii:
LEGE pentru declararea lui Vasile Lucaciu „Erou al Naţiunii Române”
	Nemodificat.
	

	2.
	       Articol unic. – Pentru cinstirea memoriei lui Vasile Lucaciu (1852 – 1922), considerat una dintre cele mai importante personalităţi politice, culturale şi istorice ale românilor ardeleni din perioada dualismului Austro – Ungar, militant pentru drepturile românilor din Transilvania, pentru recunoaşterea eforturilor depuse de acesta pentru realizarea Marii Uniri, acesta este declarat „Erou al Naţiunii Române”.    
	             „Articol unic. – Pentru cinstirea memoriei lui Vasile Lucaciu (1852 – 1922), considerat una dintre cele mai importante personalităţi politice, culturale şi istorice ale românilor ardeleni din perioada dualismului Austro – Ungar, militant pentru drepturile românilor din Transilvania, şi recunoaşterea eforturilor depuse de acesta pentru realizarea Marii Uniri, acesta este declarat „Erou al Naţiunii Române”.”
        Autor: Comisia pentru  Cultură, arte, mijloace de informare în masă și Comisia juridică, de disciplină și imunități.
	Amendament de redactare.

